ELÄMÄÄ JUMALAN VALTAKUNNASSA
Uudestisyntymisen todellisuus
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Viimeksi kävimme läpi ensimmäisen seitsemästä perustotuudesta, -
joiden kautta saamme horjumattoman uskon vaikeina aikoina.
Olette varmasti samaa mieltä siitä, että elämme haastavia aikoja.
Siksi on tärkeää, että uskovat, Jumalan omat, -
tuntevat tietyt totuudet, joista kasvaa horjumaton luottamus.
Horjumaton usko vaikeina aikoina. Viime jaksossa puhuimme -
lunastuksemme todellisuudesta ja siitä, että meidät on lunastettu.
Jakeen Gal. 3:13 mukaan Kristus on lunastanut meidät.
Jakeen Hepr. 9:12 mukaan Kristus hankki meille ikuisen lunastuksen.
Kolossalaiskirjeessä kerrotaan, että Hän pelasti meidät pimeyden vallasta.
Se ei siis tapahdu joskus hamassa tulevaisuudessa, -
vaan meidän on uskottava se nyt. Siitä on tultava meille todellisuutta.
Sen on oltava meille totta nyt.
Tänään tutkimme toista totuutta eli uudestisyntymisen todellisuutta.
Uudestisyntyminen ei ole vain teologiaa.
Se on kokemus, joka tapahtuu uskovan elämässä.
Jos joku on uskova, hän on kokenut uudestisyntymän.
Mitä tarkoittaa olla syntynyt uudesti? Mitä tarkoittaa olla uusi luomus?
Ellemme tunne näitä Raamatun totuuksia, emme voi kokea niitä.
Jos haluamme olla uskossamme järkkymättömiä, vahvoja ja lujia, -
meillä on oltava ilmestys uudestisyntymämme todellisuudesta.
Kaikki nämä totuudet, joista puhumme, ovat Jumalan Hengen ilmoituksia.
Juuri nyt puhun teille kameran kautta, -
mutta näistä totuuksista on tultava teille jotain todellista, ilmestyksiä.
Muuten tämä on pelkkää tietoa.
Tiedon pohdiskelu ja tutkiskelu tuottaa elämässämme ilmestyksen.
Mitä ilmestys on? Se tarkoittaa, että näemme jotain selvästi.
Näin Paavali rukoili efesolaisten puolesta. Hän pyysi heille ilmestystä, -
että Jumala valaisisi heidän sydämensä silmät, -
jotta he tietäisivät, mihin toivoon heidät on kutsuttu.
Tänä päivänä ja hetkenä me tarvitsemme ilmestyksen totuutta.
Ilmestys tulee Jumalan sanasta Jumalan Hengen kautta.
Jumalan Henki avaa silmämme, jotta näemme Jumalan sanan oikein.
Ilmestys ei ole jotain, mitä Jumala aikoo tehdä, vaan se on aina ollut.
Nyt vain väliverho on poistettu, ja pystymme näkemään selvästi.
Viimeksi puhuimme lunastuksemme todellisuudesta.
Meillä täytyy olla ilmestys lunastuksestamme.
Pyhä Henki auttaa meitä näkemään selvästi, ja siitä tulee todellisuutta.
Jumalan sanasta tulee meille todellisempaa kuin se, -
mitä ympärillämme tapahtuu.
Tänään siis tutkimme toista totuutta tai ilmestystä -
eli uudestisyntymisen todellisuutta. Luetaan 2. korinttilaiskirjeestä.
Jos olet ollut uskova jo jonkin aikaa, tämä on varmasti tuttu raamatunkohta.
Toisen korinttilaiskirjeen luku 5.
2. Kor. 5:17.
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Huomaa, että tässä ei sanota: -
"jos joku on seurakunnassa tai konferenssissa, hän on uusi luomus", -
vaan: "jos joku on Kristuksessa". Mitä se tarkoittaa?
Jos joku on Kristuksessa, hänestä tulee yhtä Hänen kanssaan, -
hän on liittynyt Häneen. Ja jos joku on Kristuksessa, hän on uusi luomus.
Mitä se 'uusi luomus' tarkoittaa? Yksi raamatunkäännös puhuu -
uudesta olennosta, uudesta lajista, jota ei ole koskaan ollut olemassa.
Eräs toinen raamatunkäännös puhuu uudesta rodusta, -
uudesta ihmisrodusta, uudenlaisista ihmisistä.
Jos siis olet syntynyt uudesti, olet uusi luomus Kristuksessa.
Sana 'uusi' merkitsee uudenlaista ja uudenlaatuista.
Jos haluamme olla horjumattomia ja järkkymättömiä vaikeina aikoina, -
tästä täytyy tulla ilmestys elämässämme.
Jos olet syntynyt uudesti, olet uusi luomus Kristuksessa.
Saatamme näyttää ja puhua niin kuin kaikki muut, -
mutta totuus on, ettemme ole kuin he.
Jos olet syntynyt uudesti ja pelastettu, olet uusi luomus Kristuksessa, -
uudenlainen ja -laatuinen.
Toisin sanoen uusi luomus -
koostuu aivan erilaisista osista kuin vanha luomus.
Uskovan ja ei-uskovan välillä on aivan valtava ero.
Nämä ajat olisivat vaikeita ei-uskovalle.
Jos en olisi uskova, myöntäisin, että nämä ajat ovat vaikeita, -
mutta niiden ei pitäisi olla vaikeita aikoja uskovalle.
Näiden aikojen, joita elämme, ei pitäisi järkyttää meitä -
eikä vaikuttaa meihin. Meidän pitäisi pysyä lujina paikoillamme.
Toinen totuus, jota tutkimme ja joka tekee meidät horjumattomiksi, -
on se, että ymmärrämme uudestisyntymisen todellisuuden.
Toista perässäni: "Minä olen uusi luomus Kristuksessa."
Toista se uudestaan: "Minä olen uusi luomus Kristuksessa."
Sitten sanotaan: "...se, mikä on vanhaa, on kadonnut."
Sen, että vanha on kadonnut, pitää olla meille elävää todellisuutta.
Emme kanna sitä mukanamme. Mitä Jumalaan tulee, vanha on poissa.
Menneisyytesi on kadonnut.
Itse asiassa menneisyytemme naulittiin Kristuksen kanssa ristille.
Se haudattiin, eikä sitä ole enää olemassa.
Katso tätä: "jos joku on Kristuksessa, niin hän on uusi luomus; -
se, mikä on vanhaa, on kadonnut, -
katso, uusi on sijaan tullut."
Mitä se tarkoittaa? Se tarkoittaa, että kaikki sinuun liittyvä on uutta.
Kaikki on uutta. Sinulla on uusi elämä.
Sinulla on uusi Isä, uusi toivo, uusi vaellus.
Kaikki uskovaan liittyvät asiat ovat uusia.
Katsotaan seuraavaa jaetta: "...uusi on sijaan tullut.
Mutta kaikki on Jumalasta..." Halleluja!
Se tarkoittaa, että kaikki uudessa luomuksessa on Jumalasta.
Eli jos jokin asia ei ole Kristuksessa, se ei ole sinussa eikä minussa.
Meidät on tehty samasta aineesta, samasta elämästä kuin Kristus.
Meidät on liitetty Häneen, ja olemme yhtä henkeä Hänen kanssaan.
Olemme syntyneet uudesti. Kun Nikodemus tuli Jeesuksen luo, -
hän halusi puhua Hänen kanssaan ihmeistä.
Jeesus ei suoraan vastannut hänen kysymykseensä, vaan sanoi: -
"...joka ei synny uudesti, ylhäältä, se ei voi nähdä Jumalan valtakuntaa."
Uudesti syntyminen tarkoittaa itse asiassa syntymistä ylhäältä.
Toisin sanoen me uskovat emme ole syntyneet alhaalta vaan ylhäältä, -
ja meidät on lähetetty maailmaan.
Olet syntynyt ylhäältä, ja sinut on lähetetty Suomeen.
Meitä ei kuitenkaan ole tehty alhaalta, vaan ylhäältä.
Meidät on tehty erilaisesta aineesta, joka ei voi turmeltua eikä kadota.
1. Piet. 1:23 "...te, jotka olette uudestisyntyneet, ette katoavasta, -
vaan katoamattomasta siemenestä, -
Jumalan elävän ja pysyvän sanan kautta."
Uusi luomus ei siis voi kadota.
Tämän todellisuuden täytyy tulla todeksi uskovassa.
Meidät on tehty samasta aineksesta kuin Kristus.
Haluan myös sanoa, ettet ole vain korjailtu syntinen.
Et ole vain kunnostettu syntinen, -
vaan olet uusi luomus, uusi ihminen ja uusi olento.
Tämä uusi olento on Jumalan tekemä, se on tehty kestämään.
Uusi luomiselämä selviää siitä, mitä maailmassa tapahtuu.
Maailman tapahtumat eivät voi pilata uutta luomusta eivätkä vaikuta siihen.
Anna sen olla sinun todellisuutesi. Anna sen olla totuus elämässäsi, -
ei vain jotain, jonka tavallaan toivomme olevan olemassa, -
vaan anna sen olla totuus, aivan kuten Jeesus sanoi: -
"Minä olen tie ja totuus ja elämä."
Joh. 17:17 "Pyhitä heidät totuudessa; sinun sanasi on totuus."
Sanan totuus voisi korvata myös sanalla todellisuus.
Tämän kirjan, sen, mitä Jumala sanoo, pitää siis olla todellisuutemme.
Sen pitäisi olla meille paljon todellisempaa kuin sen, -
mitä maailmassa tapahtuu.
Tämän perusteella me elämme. Tämä on iankaikkista.
Maailman tapahtumat ovat ajallisia.
Raamattu sanoo, ettemme katso sitä, mikä on ajallista ja näkyväistä, -
vaan ikuisia ja näkymättömiä asioita. Sinun täytyy siis tietää, -
että olet uudestisyntynyt. Anna tämän totuuden asua sinussa.
Puhumme siitä, miten meillä voi olla horjumaton usko vaikeina aikoina.
Ensinnäkin: Tunne lunastuksesi todellisuus. Sinut on lunastettu.
Toiseksi: Tiedä, että olet syntynyt uudesti.
Olet syntynyt ylhäältä. Olet uusi luomus.
Kuulut uuteen olentolajiin, jollaista ei ole ennen ollut olemassa.
Olet uutta rotua, uudenlainen olento. Olet syntynyt Jumalasta.
Jos pystyt, etsi kanssani Raamatusta -
Ensimmäinen Johanneksen kirje.
1. Johanneksen kirje, luku 5.
"Jokainen, joka uskoo, että Jeesus on Kristus, -
on Jumalasta syntynyt..."
Jokainen, joka uskoo, että Jeesus on Kristus, on Jumalasta syntynyt.
Olet siis Jumalan synnyttämä.
Olet syntynyt Jumalasta, Hän on synnyttänyt sinut.
Hänen sanansa, joka on osa Häntä, on synnyttänyt sinut. Katso tätä: -
"...on Jumalasta syntynyt; ja jokainen, joka rakastaa häntä, -
joka on synnyttänyt, rakastaa myöskin sitä, joka hänestä on syntynyt."
Jae 4 "...sillä kaikki, mikä on syntynyt Jumalasta, -
voittaa maailman."
Jos siis olet uusi luomus ja syntynyt uudesti, -
jos olet syntynyt Jumalasta, voitat maailman.
Siinä ei sanota, että jos olet syntynyt Jumalasta, maailma voittaa sinut.
Huomaa tämä. Maailma ei voita niitä, jotka ovat syntyneet Jumalasta, -
vaan siinä sanotaan: jos olet syntynyt Jumalasta, sinä voitat maailman.
Eli jos olet syntynyt Jumalasta, -
se, mitä maailmassa tapahtuu, ei vaikuta sinuun, -
vaan se, mitä sinussa on tapahtunut, vaikuttaa maailmaan.
Eli siis näiden vaikeiden ja haastavien aikojen keskellä -
sen sijaan, että maailma vaikuttaisi uskoviin, me vaikutamme maailmaan.
Me tuomme toivoa, valoa, rauhaa ja lohdutusta, -
me tuomme Jumalan eksyneiden ja kärsivien luo.
Se, joka on syntynyt Jumalasta, voittaa maailman.
Toista perässäni: "Minä olen syntynyt Jumalasta.
Jumala synnytti minut.
Ja koska olen syntynyt Jumalasta, minä voitan maailman.
Olen maailman voittaja. Halleluja, olen maailman voittaja."
Toinen totuus, todellisuus tai ilmestys, joka tarvitaan vaikeina aikoina, -
jotta uskomme olisi horjumaton, on se, että olemme syntyneet Jumalasta.
Se on nyt läsnäoleva todellisuus uskovalle, -
ei jotain, mikä tapahtuu joskus sitten, kun pääsemme taivaaseen.
Se on todellisuutta juuri nyt. Olemme syntyneet Jumalasta.
"...kaikki, mikä on syntynyt Jumalasta, voittaa maailman; -
ja tämä on se voitto, joka on maailman voittanut, meidän uskomme."
Huomaa, että uudestisyntynyt ihminen, uudestisyntynyt Jumalan lapsi, -
voittaa maailman, ja se on meidän voittomme.
Rakkaat, haluan sanoa teille, että olemme syntyneet voittoa varten.
Olemme syntyneet uudesti voittamaan.
Tämä on todellisuutemme, jonka tulee olla vahva totuus elämässämme.
Sydämemme tulee olla kiinnittynyt tähän totuuteen.
Kun tiedämme olevamme uudestisyntyneitä, -
kun tiedämme, että tiedämme, että tiedämme, että tiedämme, -
että olemme uudestisyntyneitä, olemme syntyneet ylhäältä, -
tiedämme voittavamme maailman.
Anna tämän olla totta elämässäsi. Luetaan toinen raamatunkohta.
Missäs se nyt olikaan? Pietarin kirje...
Tutkimme sitä toiste, mutta etsitään nyt Efesolaiskirjeen toinen luku.
Ef. 2:10.
"Sillä me olemme hänen tekonsa, luodut Kristuksessa Jeesuksessa -
hyviä töitä varten, jotka Jumala on edeltäpäin valmistanut, -
että me niissä vaeltaisimme."
Kaunista. Tässä sanotaan, että olemme Jumalan tekoa.
Muistaakseni New Living -käännös puhuu Jumalan mestariteoksesta.
Uusi luomus on Jumalan mestariteos.
Uusi luomus on Jumalan taideteos ja mestariteos.
Se on parasta, mitä Jumalalla on.
Se on enkeleitäkin ylempänä.
Se on kaikkia muita olentoja ylempi, koska olemme liittyneet Herraan.
Tulemme yhdeksi hengeksi Hänen kanssaan. Ja samoin kuin -
Hän nousi ensimmäisenä kuolleista, me olemme uudestisyntyneitä juuri nyt.
Hänen elämänsä on synnyttänyt meidät uudesti.
Uudestisyntymisestä tulee itse asiassa mieleen se, -
että uskovana sinussa on Jumalan dna:ta.
Mietipä sitä. Sinussa on Jumalan dna:ta.
Ei ihme, että Raamatun mukaan Jumalasta syntynyt voittaa maailman.
Sinussa on voittajan kykyjä, koska sinussa on voittavaa dna:ta.
Me olemme syntyneet Jumalasta, olemme uusia luomuksia.
Raamattu sanoo, että me olemme tulleet osallisiksi -
Hänen jumalisesta luonnostaan. Mietipä sitä.
Uskova on juuri nyt osallinen -
Jumalan jumalallisesta luonnosta.
Jos olet kokenut uudestisyntymän ja väität olevasi uudestisyntynyt, -
väität myös olevasi pelastettu. Silloin olet syntynyt uudesti.
Jos väität olevasi uudestisyntynyt, olet syntynyt ylhäältä.
Jos väität olevasi syntynyt ylhäältä, olet syntynyt Jumalasta.
Ja jos olet syntynyt Jumalasta, olet osallinen Hänen luonnostaan.
Se tarkoittaa, että sinussa ja minussa on Jumalan omaa dna:ta.
Anna sen olla totta ja todellisuutta elämässäsi.
Ehkä sanot: "Veli Tyrone, minähän olen vain ihminen."
Minä sanon: et ole vain ihminen, olet myös ihminen.
Olet syntynyt uudesti. Olet Jumalan poika tai tytär, -
ja sinussa on Jumalan dna:ta, -
sitä dna:ta, joka voittaa ja menestyy vaikeina aikoina.
Dna, joka sinussa on, tekee sinusta horjumattoman, -
sellaisen, joka pysyy lujasti paikallaan vaikeinakin aikoina.
Rakkaat, tämä on hyvä uutinen. En yritä vain motivoida teitä -
enkä inspiroida teitä, vaan kerron teille Jumalan sanaa.
Jumalan sanaa tulee uskoa ja se tulee panna toteen, -
tuntuipa meistä miltä tuntui ja vaikka siinä ei tuntuisi olevan mitään järkeä.
Jumalan sana on selvä, ja näin se sanoo.
Meidän on oltava sen kanssa samaa mieltä ja toimittava sen mukaan.
Meillä ei ole muuta vaihtoehtoa.
Jos väitämme olevamme uskovia ja Jumalan poikia ja tyttäriä, -
meidän tulee tietää, että olemme syntyneet uudesti.
Olemme uusia luomuksia. Kaikki vanha on mennyt.
Kaikki on tehty uudeksi, ja kaikki meissä on Jumalasta.
Se, joka on syntynyt Jumalasta, voittaa maailman.
Me olemme osalliset Hänen jumalallisesta luonnostaan, -
eli siis sinussa ja minussa on Jumalan dna:ta.
Näiden aikojen ei pitäisi liikuttaa meitä, -
vaan meidän pitäisi liikuttaa näitä aikoja.
Näiden aikojen ei pitäisi vaikuttaa meihin, -
vaan meidän pitäisi vaikuttaa ympäristöömme sillä, mitä meissä on.
Olkoon sydämemme vahva, sillä turvaamme Herraan.
Kuten apostoli Paavali kirjoitti Roomalaiskirjeen luvussa 8, -
olkaa varmoja siitä, ettei mikään voi erottaa meitä Jumalan rakkaudesta, -
joka on Kristuksessa.
Aamen. Palataan vähän taaksepäin.
Ensimmäinen todellisuus, jonka tulee olla vahva elämässämme, -
on lunastuksemme todellisuus.
Olemme lunastettuja. Meidät on vapautettu.
Saatanalla ei ole mitään voimaa eikä valtaa niihin, jotka on lunastettu.
Kolossalaiskirjeen mukaan meidät on pelastettu pimeyden vallasta.
Uuden syntymän todellisuus on sitä, -
että olemme syntyneet uudesti ylhäältä.
Halleluja! Toista perässäni: "Olen syntynyt uudesti.
Olen syntynyt ylhäältä. Minussa on Jumalan elämä.
Minussa on Jumalan dna:ta. Jumala synnytti minut."
Tee lista asioista ja julista niitä elämääsi päivittäin -
muistuttaaksesi itseäsi niistä.
Kun puhut näitä totuuksia itsellesi päivittäin, -
sinusta tulee yhä vahvempi ja pysyt yhä lujemmin paikallasi.
Sinusta tulee kuin korkkiruuvi, -
jota kiristetään yhä tiukemmalle joka kerta, kun julistat jotain.
Olen Jumalan poika, olen uusi luomus.
Olen syntynyt Jumalasta. Olen maailman voittaja.
Voin kaiken Kristuksessa, joka minua vahvistaa.
Joka kerta kun julistat Jumalan sanaa, -
sydämestäsi tulee vahva, ja luotat Jumalaan.
Rakkaat ystävät, veljet ja sisaret, näiden on oltava meille totta, -
jos haluamme olla vahvoja ja lujia näinä aikoina.
Niistä on tultava Jumalan Hengen ilmestyksiä elämässämme.
Silloin emme järky emmekä horju vaikeina aikoina.
Nähdään taas ensi kerralla! Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki